Nígbà tí ọkùnrin yìí parí ọ̀rọ̀ rẹ̀ inú bí àwọn èranko púpọ̀ sí ẹ̀dá burúkú náà tí ó ń fọ ọkùnrin yìí ní akèǹgbè ẹmu. Àṣé àgbọnrín ni, àwọn ẹranko ni ó ń rán an kí ó lọ máa ra ẹmuu fún wọn níi àkókò ìpàdé, wọn a sì máa fún un ní owó ni, wí pé, kí ó tóó jáde sí ìlú kí ó sọ ara rẹ̀ di ènìyàn kí ó sì ra ẹmu, ṣùgbọ́n dípò kí ó ṣe bẹ́ẹ̀ àgbọ̀nrín a fi owó sí àpò ara rẹ̀, a máa jí ẹmu ẹlẹ́muu káàkiri orí ọ̀pẹ a sì wáá máa sọ fún àwọn ẹranko pé rírà ni òun rà á. Nítorí èyí ẹsẹ̀ kan náà nì wọ́n pa àgbọ̀nrin olè tí ó ń gun orí ọ̀pẹ kiri. Àánú ọkùnrin yìí ṣe àwọn ẹranko wọn-ọnnì, nígbà tí wọ́n sí ronú ohun ti wọn ìbá ṣe fún un títí tí wọ́n kò mọ̀ ọ́n, wọ́n fún un ní agbára àti gbọ́ ohhùn àwọn ẹyẹ àti àwọn ẹranko bí wọ́n bá ń sọ̀rọ̀ sí ara wọn. Ṣùgbọ́n wọ́n pa á láṣẹ wí pé ọkùnrin náà kò gbọdọ̀ sọ fún ẹnikẹ́ni pé òun gbọ́ èdè ẹyẹ àti ti ẹranko àti pé ní ọjọ́ tí ó bá fi ìdí àṣírí náà han ọmọ ènìyàn ni yóò kú.
Nigba ti okunrin yii pari oro re inu bi awon eranko pupo si eda buruku naa ti o n fo okunrin yii ni akengbe emu. Ase agbonrin ni, awon eranko ni o n ran an ki o lo maa ra emuu fun won nii akoko ipade, won a si maa fun un ni owo ni, wi pe, ki o too jade si ilu ki o so ara re di eniyan ki o si ra emu, sugbon dipo ki o se bee agbonrin a fi owo si apo ara re, a maa ji emu elemuu kaakiri ori ope a si waa maa so fun awon eranko pe rira ni oun ra a. Nitori eyi ese kan naa ni won pa agbonrin ole ti o n gun ori ope kiri. Aanu okunrin yii se awon eranko won-onni, nigba ti won si ronu ohun ti won iba se fun un titi ti won ko mo on, won fun un ni agbara ati gbo ohhun awon eye ati awon eranko bi won ba n soro si ara won. Sugbon won pa a lase wi pe okunrin naa ko gbodo so fun enikeni pe oun gbo ede eye ati ti eranko ati pe ni ojo ti o ba fi idi asiri naa han omo eniyan ni yoo ku.